Hej, 


Er det ulovligt for køber og sælger i en hushandel at mødes? 


Jeg har hørt, at ejerskifteforsikring ikke gælder, hvis køber og sælger mødes efter underskrift, og før overdragelse. Er der noget som helst i det? Det lyder underligt, men vil ikke løbe nogen risiko. 


På forhånd tak. 


Majbritt


- Er det ulovligt at møde sælgeren af det hus, jeg lige har købt?
Hej Majbritt


Nej, det er ikke ulovligt at mødes.


Der kan i forhold til ejerskifteforsikringen opstå nogle udfordringer, hvis køber bliver gjort bekendt med forhold i bygningen, som ikke er nævnt i tilstandsrapporten, og som kan udvikle sig til skade.


Men idet man som sælger afgiver alle disse oplysninger til Tilstandsrapporten, burde der ikke være noget, som skulle hindre, at I mødtes. 


Tværtimod, I kan blive klogere på, hvordan I vedligeholder boligen og får noget at vide om husets særheder, og så er det da altid rart for sælger at se, hvem man overlader sit hus til og for køber at se, hvem man overtager fra.


Læs mere om ejerskifteforsikring

